Oficiālais Vēstnesis L 094 , 31/03/2004 Lpp. 0007 - 0009



Komisijas Regula (EK) Nr. 592/2004 (2004. gada 30. marts), ar ko groza Eiropas Parlamenta un Padomes Regulu (EK) Nr. 998/2003 attiecībā uz valstu un teritoriju sarakstiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003, ar kuru nosaka dzīvnieku veselības prasības, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK [1], jo īpaši tās 10. un 21. pantu, tā kā: (1) Regulā (EK) Nr. 998/2003 ir noteiktas dzīvnieku veselības prasības, kas piemērojamas lolojumdzīvnieku nekomerciālai pārvietošanai un noteikumi, kas attiecas uz šādas pārvietošanas pārbaudēm. (2) Saskaņā ar Regulu (EK) Nr. 998/2003 trešo valstu sarakstam jābūt sastādītam līdz 2004. gada 3. jūlijam. Šajā sarakstā iekļaujamai trešai valstij jāparāda tās trakumsērgas stāvoklis un tas, ka attiecīgā valsts atbilst nosacījumiem, kas saistīti ar paziņošanu, uzraudzības sistēmu, veterinārajiem dienestiem, trakumsērgas profilaksi un kontroli un vakcīnu regulāciju. (3) Lai izvairītos no nevajadzīga traucēkļa lolojumdzīvnieku pārvietošanā un lai dotu laiku trešām valstīm nodrošināt papildu garantijas, ja vajadzīgs, ir lietderīgi izveidot trešo valstu pagaidu sarakstu. Šim sarakstam jāpamatojas uz informāciju, kas pieejama Starptautiskajā epizootisko slimību birojā (OIE — Pasaules dzīvnieku veselības organizācija), Komisijas Pārtikas un veterinārijas biroja veikto pārbaužu rezultātiem attiecīgajās trešās valstīs un dalībvalstu iegūtās informācijas. (4) Trešo valstu pagaidu sarakstā jāiekļauj valstis, kurās nav trakumsērgas, un valstis, attiecībā uz kurām trakumsērgas risks, nokļūstot Kopienā pārvietošanās rezultātā no to teritorijām, nav konstatēts lielāks par to risku, kas saistīts ar pārvietošanos starp dalībvalstīm. (5) Tādēļ attiecīgi jāgroza Regula (EK) Nr. 998/2003. Skaidrības labad minētajā Regulā noteikto valstu un teritoriju saraksti jānomaina pilnībā. (6) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 998/2003 II pielikumu aizstāj ar šīs regulas pielikumu. 2. pants Šī regula stājas spēkā 20. dienā pēc tās publicēšanas Eiropas Savienības Oficiālajā Vēstnesī. To piemēro no 2004. gada 3. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 30. martā Komisijas vārdā — Komisijas loceklis David Byrne [1] OV L 146, 13.6.2003., 1. lpp. -------------------------------------------------- PIELIKUMS " II PIELIKUMS VALSTU UN TERITORIJU SARAKSTI A DAĻA IE — Īrija SE — Zviedrija UK — Apvienotā Karaliste B DAĻA 1. iedaļa a) DK — Dānija, tostarp GL — Grenlande un FO — Farēru salas; b) ES — Spānija, tostarp kontinentālā teritorija, Baleāru salas un Kanāriju salas, neiekļaujot Seūtu un Meliļu; c) FR — Francija, tostarp GF — Franču Gviāna, GP — Gvadelupa, MQ — Martinika un RE — Reinjona; d) GI — Gibraltāra; e) PT — Portugāle, tostarp kontinentālā teritorija, Azoru salas un Madeira; f) dalībvalstis, kas nav minētas A daļā un šīs iedaļas a), b), c) un e) apakšpunktos. 2. iedaļa AD — Andora CH — Šveice IS — Islande LI — Lihtenšteina MC — Monako NO — Norvēģija SM — Sanmarīno VA — Vatikāns C DAĻA AC — Debesbraukšanas sala AG — Antigva un Barbuda AN — Nīderlandes Antiļas AU — Austrālija AW — Aruba BB — Barbadosa BH — Bahreina BM — Bermudu salas CA — Kanāda FJ — Fidži FK — Folklendas salas HR — Horvātija JM — Jamaika JP — Japāna KN — Sentkitsa un Nevisa KY — Kaimanu salas MS — Montserrata MU — Maurīcija NC — Jaunkaledonija NZ — Jaunzēlande PF — Franču Polinēzija PM — Senpjēra un Mikelona SG — Singapūra SH — Sv. Helēnas sala US — Amerikas Savienotās Valstis VC — Sentvinsenta un Grenadīnas VU — Vanuatu WF — Volisa un Futuna YT — Majota " . --------------------------------------------------